લંડનઃ બ્રિટનની રાજધાની લંડનમાં સંસદની નજીક એક આતંકી હુમલામાં એક પોલીસકર્મી સહિત 5 લોકોના મોત થયા છે. જ્યારે 40 લોકો ઇજાગ્રસ્ત થયા છે. ફાયરિંગ બાદ ઇમારતને બંધ કરી દેવામાં આવી છે. સુરક્ષાદળો એક હુમલા ખોરને મારી નાંખ્યો છે. બુધવારે બપોરે બ્રિટિશ સંસદમાં પાસે હુમલો થયો હતો. 22 માર્ચ બુધવારે લંડનમાં બપોરે 2 વાગેને 40 મિનિટ પર એક હુમલાખોરે સંસદ પાસે ટેમ્સ નદી પર પુલ વેસ્ટમિંસ્ટર બ્રિજ પર ઝડપથી કાર દોડાવી મૂકી હતી. જેમાં ઓછામાં ઓછા બે લોકો માર્યા ગયા હતા. જ્યારે અનેક લોકો ઇજાગ્રસ્ત થયા હતા. ત્યાર બાદ કાર સંસદની બહાર રેલિંગ સાથે અથડાઇ હતી.